Numsa verwerp Cosatu se steun vir Ramaphosa as ANC-president | Maroela Media
Adjunkpresident Cyril Ramaphosa tydens 'n vergadering in Maart 2015 by die Uniegebou in Pretoria (Foto: departement van kommunikasie)
Maroela Media het vroeër berig Cosatu se sentrale uitvoerende komitee het Ramaphosa die stempel van goedkeuring gegee om as leier van die ANC oor te neem. Cosatu het gesê hy sal ook 'n veldtog van stapel stuur om ANC-strukture te beïnvloed om hom hierin te ondersteun.
"Numsa het dit reeds genoem dat Cyril Ramaphosa 'n vyand van die werkersklas is," het Irvin Jim, algemene sekretaris van Numsa, gesê. "Hy het werkers se swaarverdiende winste aangeval en die belange van die kapitaliste beskerm, waaronder toe hy onlangs wetgewing ondersteun het om armoedelone te beskerm." Numsa het ook arbeidminister Mildred Oliphant se plan, om beperkings op stakings te plaas, veroordeel.
Bheki Ntshalintshali, Cosatu-sekretaris, het verslaggewers in Johannesburg toegespreek na afloop van 'n drie dae lange vergadering van die federasie se sentrale uitvoerende komitee. ""Ons is bewus daarvan dat ons nie 'n stemgeregtigde struktuur van die ANC is nie, maar ons verteenwoordig die werkers wat die lede en ondersteuners van die ANC is," het Ntshalintshali gesê.
"Ramaphosa het verseker dat daar 'n eiendomsklousule in die Grondwet is om seker te maak die ekonomie van die land bly in die hande van Suid-Afrika se wit, rassistiese, kapitalistiese, koloniale elite, met 'n paar swart gesigte soos sy eie om die feit te verbloem dat die status quo gehandhaaf word," het Jim bygevoeg. "Hy het herhaaldelik die werkersklas se belange aangeval om die kapitaliste te bevoordeel, van wie hy 'n lid is."
Cosatu het gesê ondanks die feit dat Ramaphosa in die middel was van die uitval ná die Marikana-slagting, is hy die regte persoon om die ANC se leierskap oor te neem. Numsa het egter gesê as direkteur van Lonmin, word Ramaphosa direk geïmpliseer by die slagting waartydens 34 stakende mynwerkers in Augustus 2012 gesterf het.
Volgens Numsa sal 'n ANC-regering onder Ramaphosa niks beter wees as die bestaande Zuma-regering nie.
"Ons is meer as ooit seker dat Cosatu stadig maar seker baie gevaarlik geword het en teen die belange van werkers is. Ons kan slegs tot een gevolgtrekking kom: dat Cosatu sy revolusionêre etos verloor het toe hy besluit het om van sy nywerheidproletariaat ontslae te raak."
Die National Union of Mineworkers (NUM) het in September sy ondersteuning aan Ramaphosa toegeskryf om Zuma as leier op te volg.
Gee Ramaphosa 'n kans, sal beter wees as Zuma, hou hom maar net met 'n arendsoog dop. Ek steun Mildred Oliphant met die beperkings op stakings, sy is 'n minister met verstand.
Heeltyd verdeeld en dwars !
Nog Ramaphosa, Mbete of Dlamini Zuma is geskik vir die pos nie want hulle het te veel bagasie.
Mothlante sal 'n waardige en gerespekteerde Staatspresident wees.
'SvR' het gesê die regerende party gaan teen homself verdeeld wees, met groot binne-gevegte. Dan gaan hulle ewe skielik saamstaan en teen die "koloniale elite" draai. En bloed gaan soos water in die strate vloei.
As ek verkeerd is koop ek vir Elk een hier n drink om te erken ek was verkeerd!! Maar as ek reg is………